Lielā iela (Jēkabpils)
Šis raksts ir par ielu Jēkabpilī. Par citām jēdziena Lielā iela nozīmēm skatīt nozīmju atdalīšanas lapu. Lielā iela ir iela Jēkabpils pilsētas Zīlānu apkaimē. Tā sākas krustojumā ar Zīlānu ielu un beidzas krustojumā ar Miera ielu. Kopējais ielas garums ir 680 metri. Posmā no Zīlānu līdz Sporta ielai tā klāta ar asfalta segumu, bet posmā no Sporta līdz Miera ielai ir grants segums. Satiksmes kustība Lielajā ielā norit divās neatdalītās joslās. Ielā ir savrupmāju apbūve. Pa Lielo ielu kursē 8. autobusu maršruts.